Årsberetning Stange og Romedal Travselskap 2016

**Styret har bestått av: Valg komité:**

Formann: Torolf Øvergaard Tom Nordhaug

Nestformann: Kjetil Lunde Gunnhild Sollerud

Kasserer: Tore Bakken Geir Lunde

Sekretær og Medlemsansvarlig: Eli-Mina Antonsen

Styremedlem: Tomas Mathisen

Vara: Ronny Larsen Skjellebækk

Det har i perioden blitt avholdt 3 styremøter og styret har hatt kontakt pr tlf. Medlemskontingenten vil forbli uforandret, a kr 300,-. Laget består av 79 medlemmer, herav 7 æresmedlemmer.

**Reprentasjon av styret:**

Generalforsamling i Hedmark Travforbund

DNT’s Generalforsamling

Vi har stilt opp på de rutinekjøringene som har blitt til delt oss på Biri Travbane

Ledermøte-/Julemøte i Hedmark Travforbund.

Vi har og Elin Bergseth som medlem hos oss. Hun er nestleder i DNT.

**Dette har skjedd på banen 2016:**

Volkswagen veterantreff

Lokalkjøringen.

Mange av de lokale har og brukt banen flittig til trening.

Det har blitt lagt inn varmtvann i vaskeboksen!

Vi har kjørt på grus på banen, og Tom Nordhaug har slått gress og kvister rundt kantene.

**Økonomi:**

Laget har en bra og solid økonomi!

**Treningsavgift:**

Treningsavgiften ble sendt ut samtidig som innkalling til Generalforsamlingen til samtlige medlemmer.

**Internett:**

Tror det meste av info har kommet ut på vår side hos DNT og på vår Facebook side, men vi kan alltids bli bedre.

**Lokalkjøringen:**

Den årlige lokalkjøringen ble avholdt Lørdag 13 august. Med 34 meldte hester fordelt på 7løp. Premie til alle hester. Vi var heldig med været, vi fikk litt regn dagen før sånn att banen ikke ble for tørr som året før. Tror vi og satte publikumsrekord! Bra med fart i banen av mange flotte hester, salget i kiosken gikk unna! Og en stor takk til Kristine Kihle som fikk inn et kjempeflott innlegg i Trav og Galopp om vår kjøring! Kjempebra! Vi gjør ett nytt forsøk med lokalkjøring Lørdag 19 august 2017.

**Carl Wollebæks Minneløp 2016:**

Løpet ble kjørt på Biri Travbane fredag 2 desember. Vinneren ble 3åringen Solstad Stjernen på tiden 31,4a. kjørt av Erlend Rennesvik og trent av Glenn Kramer Stenberg. Det var i 2016, 30 år siden Carl gikk bort. Vinneren fikk ett kjempe flott teppe, sølv pokal og to flotte sløyfer! Familien Wollebæk møtte trofast opp til premieutdelingen!

**Sportslig:**

I 2016 var det 33 starthester med tilknytting til Stange og Romedal.

Beste Kaldbl: Hovs Viktor med 194 700kr innkjørt og 4 seiere! Neste er Best Ruggen med 132 000kr innkjørt.

Beste Varmbl: Rocketeer med 268 622kr innkjørt og 5 seiere. Neste er Hawking med 203 500kr innkjørt.

*Totalt innkjørt Kaldbl: 692 877kr. Varmbl: 709 991kr*

Rocketeer er årets hest i Stange og Romedal Travselskap.

Eier er Steen Morten Johansen. Gratulerer!

Vi må og gratulere Tore Marthinsen med de to beste kaldblodsene i Stangen og Romedal!

Vi fikk samlet noen folk og slengte oss med bussen fra Ringsaker og Omeng, og ifra Opplandsiden, til Bjerke under Oslo Grand Prix søndagen i Juni. Da det ikke var den største interessen for dette.

Vi har et meget driftig medlem, Kristine Kihle, som har stått på som en helt. Vi fikk samlet en liten komitè og fikk gjennomført, men Kristines kunnskap og påståvilje, for første gang noe vi kalte for Stange og Romedal Travselskaps dag på Biri Travbane 2 desember 2016. Samme dag som Carl Wollebæks minneløp ble kjørt. Vi fikk samlet 8 flotte sponsorer i Stange, som gjorde det mulig for oss å dele ut ekstra fine premier til vinnerne denne Biri kvelden, ny travsele, flotte tepper, blomster og ett gavekort på 1000kr! Vi fikk samlet alt i alt 80 personer. Det var lett blanding av sponsorer, medlemmer og ikke medlemmer fordelt på 2 busser i fra Stange.

Det var flere lokale hester som var meldt denne kvelden, men det var kun Kjempen, trent av Geir Kihle som gjorde rent bort, og fikk med seg den flotte premien hjem til Stange.

Vi i komiteen er forøyde og JA vi tar sats og håper vi får det til igjen i 2017!

Med dette ønsker vi alle ett riktig godt nytt travår!

Styret.